Diari Oficial de la Generalitat Valenciana


Sumari del DOGV 5241, del 19-04-2006 (2006/3813)

RESOLUCIÓ de 17 de març de 2006 del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 15 de desembre de 2005 i es declara definitivament aprovada la modificació núm. 12 (canvi d'ús) del Pla general d'Alaquàs.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5241

Data del DOGV
:   19-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3813


Data del document
:   17-03-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alaquàs
    * pla d'urbanisme

RESOLUCIÓ de 17 de març de 2006 del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 15 de desembre de 2005 i es declara definitivament aprovada la modificació núm. 12 (canvi d'ús) del Pla general d'Alaquàs. [2006/X3813]  
Després d'esmenar-se les deficiències a què es referix l'Acord de la Comissió Territorial d'Urbanisme de 15 de desembre de 2005 relatiu a la modificació núm. 12 (canvi d'ús) del Pla general d'Alaquàs i de conformitat amb el que ha ordenat la resolució del director general de Planificació i Ordenació Territorial de data 17 de març de 2006 per la qual es declara definitivament aprovada la dita modificació, es publica l'esmentat acord:  
.La Comissió Territorial d'Urbanisme de València, en la sessió del 15 de desembre de 2005, va adoptar l'acord següent:  
Vist l'expedient remés per l'Ajuntament d'Alaquàs referit a la modificació número 12 (canvi d'ús) del seu Pla general, i de conformitat amb els següents,  
Antecedents de fet  
Primer. El Ple de l'Ajuntament d'Alaquàs, en sessió de 29 de juliol de 2004 va acordar aprovar inicialment la present modificació, i es publica l'anunci en el DOGV núm. 4817 d'11 d'agost de 2004 i en el diari Levante-EMV de data 5 d'agost de 2004. Així mateix es publica en el BOP de 16 d'agost, al tauler d'edictes de l'Ajuntament d'Alaquàs i de Pozuelo d'Alarcón (província de Madrid); així com per mitjà de la notificació individual als propietaris afectats i comunicació als ajuntaments confrontants. Es van presentar diversos escrits d'al·legacions per part del Sr. Miguel Lis García, en qualitat d'administrador únic de l'entitat Corporación de Inversiones Lis, SL, que han sigut objecte d'informe en fase municipal i estimades parcialment. El projecte és aprovat provisionalment pel Ple de l'Ajuntament en data 10 de desembre de 2004. L'expedient va entrar en el registre de la Comissió Territorial d'Urbanisme de València amb data 23 de desembre de 2004.  
Segon. El projecte de modificació puntual i d'homologació sectorial modificativa consta d'expedient administratiu, memòria informativa i justificativa, i de plànols d'informació i d'ordenació. No obstant això, la documentació presentada en data 23 de desembre de 2004 no estava visada.  
Tercer. L'àmbit de la modificació puntual, comprensiu d'una superfície total de 23.670 m², es troba situat en sòl urbà i comprén les zones d'ordenació d'ús terciari C.1 i C.2.  
En l'interior de l'àmbit tan sols una parcel·la està ocupada parcialment per una edificació de tipus industrial que en l'actualitat no presenta activitat.  
Quart. L'objecte de la modificació és un canvi en la qualificació d'un sòl urbà d'ús terciari previst en el PGOU que passa a qualificar-se d'ús residencial. D'altra banda, es delimiten dos unitats d'execució dins d'aquest anterior àmbit UE núm. 20, destinades a sendes actuacions integrades de gestió directa, destinat a promoció pública d'habitatge i sòl destinat a habitatge de protecció oficial (HPO).   
Igualment s'establix una àrea de repartiment i es determina l'aprofitament tipus corresponent.  
Així mateix, s'ordenen detalladament els terrenys de l'àmbit definit.  
El document assenyala com a justificació l'esgotament actual del sòl urbà residencial i la falta de demanda de sòl per a ús terciari en la zona.  
S'indica que la proposta de modificació que ara es planteja es troba prevista en el document de concert previ redactat per l'Ajuntament i presentat davant la conselleria.  
La modificació conté com a annex el document d'homologació.  
La modificació no planteja variacions de la xarxa primària o estructural de dotacions del Pla general.   
En el següent quadre comparatiu s'aprecien els canvis d'intensitats i dotacions:  
 Orden. PGOU vigent Orden. modificació  
Superf. Bruta Àmbit (SB) 23.670 m² 23.670 m²  
Sostre Edific. Total (TET) 36.576 m² (TE) 61.723 m² (TE)  
Sòl Dotac. No Viari 5.409 m² 9.703 m²  
Índex Sòl Dotac. (ISD) 0,22020 (SDN/SB) 0,40446 (SDN/SB)  
Índex Edific. Bruta (IEB) 1,54420 (TE/SB) 2,60711 (TE/SB)  
Relació S.Dotac/Edific. 0,14421 (ISD/IEB) 0,15268 (ISD/IEB)  
Respecte a la justificació dels estàndards mínims, s'assenyala el que disposa l'article 17 del Reglament de Planejament de la C. Valenciana, respecte als estàndards aplicables a les modificacions de planejament. Concretament l'Ajuntament es basa en el paràgraf següent:  
.Quan ni l'antiga ordenació (a) ni la nova (n) complisca aquests estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que:  
ISDn/IEBn > ISDa/IEBa.  
Així mateix, s'indica que l'edificabilitat prevista en el PGOU actual (1,47 m² de TE per m² de sòl brut) es veu ostensiblement incrementada fins a arribar al coeficient del 2,03 m² TE/SB, per quedar vinculat part del sostre resultant a la construcció de HPO.  
Conforme a la memòria justificativa el sostre edificable destinat a habitatge subjecte al règim de protecció pública resulta ser de 12.632 m²TE en el sòl de cessió gratuïta i de 26.696 m²TE en el sòl amb aprofitament lucratiu, resultant un total de sostre edificable destinat a HPO de 39.328 m²TE.  
Cinqué. Durant la tramitació de l'expedient, no s'ha sol·licitat informe a la Direcció General d'Habitatge o a l'IVHSA.  
Sisé. Alaquàs compta amb Pla general aprovat definitivament per la Comissió Territorial d'Urbanisme en data 27 de setembre de 1990.   
Seté. La Comissió Informativa de la Comissió Territorial d'Urbanisme de València, en sessió celebrada el 30 de juny de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Huité. La Comissió Territorial d'Urbanisme, en sessió de 7 de juliol de 2005, va acordar suspendre la tramitació fins que es justifique el compliment dels articles 19 LRAU i 35.2 de la LOT i PP i es presenten dos exemplars del projecte degudament visats i diligenciats en els quals s'esmene un error detectat (àrea de repartiment).  
Nové. En data 20 de juliol de 2005, va entrar en el Registre de la Comissió Territorial d'Urbanisme la nova documentació remesa per l'Ajuntament, que consistix en dos exemplars del projecte de la modificació visats.  
Deu. La Comissió Informativa de la Comissió Territorial d'Urbanisme de València, en sessió celebrada el 12 de desembre de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Segon. La documentació està completa, a l'efecte del compliment del que ha preceptuat l'article 27 de la LRAU, i s'han visat els projectes.  
Tercer. Conforme al que establix l'acord de la Comissió Territorial d'Urbanisme de 7 de juliol de 2005, ha de justificar-se en el document que l'increment d'edificabilitat que es proposa complix el límit previst en l'article 19 de la LRAU, d'acord amb l'article 17 de l'Annex del Reglament de planejament de la C. Valenciana.   
Aquest article es referix que quan en un barri o nucli de població ja existisquen més de 75 habitatges o de 10.000 m² d'edificació residencial per hectàrea de terreny, mai augmentarà l'edificabilitat mitjana o la densitat global respecte a les previsions del planejament anterior i procurarà que disminuïsca o, com a màxim, es mantinga en la seua intensitat, la tendència històrica de consolidació experimentada durant l'últim mig segle.  
Respecte a l'àrea de comparació proposada, cal argumentar que el concepte barri que es referix a l'article 19 del text legal respon més a valoracions de tipus cultural, o inclús social, que a apreciacions de tipus urbanístic. De fet, la mencionada norma no recull cap definició d'aquest àmbit, per la qual cosa, en la seua absència, podria ser admissible a l'efecte de la comparació que requerix el mencionat article, les delimitacions amb contingut urbanístic del mateix Pla general, com la classificació del sòl, la delimitació de zona d'ordenació o l'àrea de repartiment, per tot el que impliquen entre si mateixes una certa homogeneïtat en l'ordenació.  
En la documentació aportada en data 20 de juliol de 2005, s'exposa la justificació del compliment de l'article 19 de la LRAU considerant una delimitació de superfície de barri que, encara que no s'especifica convenientment, pareix respondre a criteris urbanístics, tal com zona d'ordenació.  
D'altra banda, s'han realitzat els càlculs previstos en aqueix article incloent-se l'àmbit afectat en la mitjana (àmbit de les dos modificacions puntuals .12 i 13. que planteja l'Ajuntament en aqueix àmbit), quan aquest ha d'excloure's a l'hora de realitzar la ponderació.  
Així mateix, també s'indicava que hau de justificar-se la ràtio d'estàndard de parc públic de l'article 17.2 de la LRAU, que pot veure's modificada a causa de l'increment potencial de població.  
En aquest punt, la documentació de data 20 de juliol de 2005 no aporta cap dada, excepte una justificació sobre la incidència del pla sobre la població afectada d'ordre socioeconòmic.  
D'altra banda, per mitjà d'escrit de data 29 de juliol de 2005, el qual va entrar en el Registre de la Comissió Territorial d'Urbanisme en data 1 d'agost, s'adjunten dos exemplars de plànols referents a la justificació del compliment de l'esmentat article 17.2, per a incorporar en els dos exemplars remesos en data 20 de juliol de 2005.   
Respecte a aquesta documentació, cal indicar que aquests plànols tan sols mostren una comparativa entre la dotació de parc públic segons el Pla general vigent i la proposta en el document de concert previ, figura que, ha de recordar-se, és un mer .avanç. del futur Pla general, que serà el que, si és el cas, desplegarà plenament els seus efectes normatius.  
No obstant això, s'observa que aquests plànols incorporen les previsions de la modificació número 8 del Pla general, aprovada definitivament mitjançant un acord de la Comissió Territorial d'Urbanisme en sessió celebrada el dia 1 de juny de 1999. Aquesta modificació suposava un increment net d'establiment de reserves dotacionals per a parc públic i l'ampliació de l'equipament esportiu de caràcter metropolità previst en el pla al costat de la denominada Albereda Sud. Conforme a diversos precedents d'acords de la Comissió Territorial d'Urbanisme, cal plantejar si procedix considerar acomplida la previsió de parc públic per l'augment de la població derivada d'aquest expedient de modificació número 12 basant-se en l'increment net de la superfície de parc públic que va operar a través de la modificació número 8.  
Quart. Així mateix, havia de justificar-se en el document que les condicions tipològiques harmonitzen amb les característiques morfològiques de l'entorn urbà, d'acord amb el que preveu l'article 35.2 de la Llei 4/2004, d'ordenació del territori i de protecció del paisatge (LOT i PP).   
En aquest punt, la documentació aportada en data 20 de juliol de 2005 indica que l'ordenació continguda en la modificació puntual definix una tipologia d'edificació de bloc exempt que queda justificada per les característiques morfològiques de l'entorn en què s'inclou l'àmbit objecte de modificació. El document de memòria acompanya a l'efecte un annex fotogràfic.  
Cinqué. La Comissió Territorial d'Urbanisme de data 7 de juliol de 2005 també va assenyalar que existia contradicció entre el plànol d'ordenació estructural H-0.1, que preveu dos àrees de repartiment i la memòria justificativa, que preveu una amb dos unitats d'execució. Per tot això, havia de corregir-se eixe plànol si es tractava d'un error gràfic.  
La documentació de data 20 de juliol de 2005 inclou en la memòria justificativa un punt relatiu a àrees de repartiment, aprofitament tipus i aprofitament subjectiu. En aquest punt s'aclarix que hi ha dos àrees de repartiment, una per cada unitat d'execució delimitada.  
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb el Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot allò adés esmentat, la Comissió Territorial d'Urbanisme, en la sessió del 15 de desembre de 2005, acorda:  
Supeditar l'aprovació definitiva de la modificació número 12 (canvi d'ús) d'Alaquàs fins que s'aporten dos còpies visades i diligenciades del projecte, i ha de justificar-se el càlcul previst en l'article 19 LRAU, tal com es raona en el fonament de dret tercer.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribuïx a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, l'anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que estime oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n derive, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
Amb data 13 de març de 2006, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament d'Alaquàs i s'informa favorablement sobre aquesta, es considera acomplit l'acord de la Comissió Territorial d'Urbanisme de València de data 15 de desembre de 2005.  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació, el director general de Planificació i Ordenació Territorial considera aprovada definitivament la modificació núm. 12 (canvi d'ús) del Pla general d'Alaquàs.  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de la publicació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, l'anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la publicació, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que puga exercir qualsevol altre recurs o acció que estime oportú.  
València, 17 de març de 2006.. El director general de Planificació i Ordenació Territorial: Pedro Grimalt Ivars.